《尝爱放翁《示友诗》，近日，闲云先生读《剑南集》，即用其意广之，示闲云》
清代·李宪噩

诗以道性情，不能掩其恶。宁有市侩心，而慕高闲乐？

高言不宜俗，闲情始有托。不高定不闲，有吟皆强作。

试观古吟者，缥缃满东阁。掩卷论其人，桀桀尽雕鹗。

陆子勉气骨，斯言真石药。与君溯风骚，勿使昔人怍。

作者简介：李宪噩，字怀民，以字行。号十桐，高密人。诸生。有《十桐草堂诗集》。